હે માતાઓ! શક્તિ સ્વરૂપ પૃથ્વીની જેમ ગાયમાતા પ્રજાનું પરિપાલન કરે છે. ધરતી પ્રાણીમાત્રને ધારણ કરે છે. જેને યજ્ઞ દ્રારા દેવો પોષે છે અને યજ્ઞ સ્વરૂપ કર્મ ગાયમાતાએ આપેલાં દ્વવ્યો વિના ફળતું નથી. આ પ્રકારે પૃથ્વીમાતાની જેમ માતૃશક્તિ ગાયમાતા પણ સર્વથા અનુપ્રેક્ષ્યા છે. ગાયમાતામાં સર્વ દેવોનો વાસ છે. વાસ્તવમાં તમે અને પૃથ્વી બંને તત્ત્વતઃ એક જ છો. ગાયની પ્રદક્ષિણાથી પૃથ્વી-પ્રદક્ષિણાનું ફળ પ્રાપ્ત થાય છે, એવું વિઘ્નરાજ ગણપતિ અને કાર્તિકેયની કથાથી સ્પષ્ટ થાય છે. ભગવાન શ્રી કૃષ્ણની લીલામાં ગૌચરણનું મહત્વ દર્શાવવામાં આવ્યું છે. ભગવાને જાતે ગૌ-પૂજા કરી છે, અને ટચલી આંગળી પર ગોવર્ધન પર્વત ધારણ કરીને ગોવાળિયાઓ તથા ગાયોને રક્ષણ આપ્યું હતું. ગાય પ્રત્યક્ષ દેવી છે. એના રોમેરોમમાં દેવતાઓનો વાસ હોવાથી ગાયમાતાના દેહ પર પ્રહાર એ સીધો તેત્રીસ કરોડ દેવતાઓ પર પ્રહાર છે. આવી પ્રશસ્તિ માત્ર હું જ નથી કરતી, પણ ધર્મગ્રંથો અને ધર્મચાર્યોએ કરી છે. જે ગૌમાતા! તમે તો સર્વનું જીવન છો.